CELEX: C2006/121/07
Language: fi
Date: 2006-05-20 00:00:00
Title: Asia C-112/06: Kanne  24.2.2006  — Euroopan yhteisöjen komissio v. Helleenien tasavalta

20.5.2006   
            
            
               FI
            
            
               Euroopan unionin virallinen lehti
            
            
               C 121/4
            
         Kanne 24.2.2006 — Euroopan yhteisöjen komissio v. Helleenien tasavalta
   (Asia C-112/06)
   (2006/C 121/07)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamies: M. Konstantinidis)
   
      Vastaaja: Helleenien tasavalta
   Vaatimukset
   Kantaja vaatii, että yhteisöjen tuomioistuin
   
               a)
            
            
               toteaa, että Helleenien tasavalta, joka ei ole toteuttanut tarvittavia toimia, joilla varmistetaan, että
               
                           —
                        
                        
                           Kreetalla sijaitsevien Mesomourin ja Kouroupitosin kaatopaikkojen jätteistä huolehditaan vaarantamatta ihmisten terveyttä ja ympäristöä
                        
                     
                           —
                        
                        
                           Mesomourin ja Kouroupitosin kaatopaikkojen jätteet annetaan joko yksityiselle tai julkisella jätteenkerääjälle tai yritykselle, joka suorittaa toimia, joilla jätteistä huolehditaan
                        
                     
                           —
                        
                        
                           Mesomourin kaatopaikan, jolle ei ole annettu toiminnan jatkolupaa, toiminta lopetetaan mahdollisimman pikaisesti, ja että lopettamisessa noudatetaan edellytettyä hoitamis- ja hallinnoimismenettelyä,
                        
                     on rikkonut jätteistä annetun direktiivin 75/442/ETY, (1) sellaisena kuin se on muutettuna direktiivillä 91/156/ETY (2), 4 ja 8 artiklan sekä kaatopaikoista annetun direktiivin 99/31/EY (3) 14 artiklan b alakohdan mukaisia velvoitteitaan,
            
         
               b)
            
            
               velvoittaa Helleenien tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Kantaja katsoo, että jätteistä huolehtiminen Mesomourin ja Kouroupitosin kaatopaikoilla Kreetalla merkitsee niiden velvoitteiden rikkomista, joita Helleenien tasavallalla on jätteistä annetun direktiivin 75/442/ETY, sellaisena kuin se on muutettuna direktiivillä 91/156/ETY, 4 ja 8 artiklan sekä kaatopaikoista annetun direktiivin 99/31/EY 14 artiklan b alakohdan nojalla.
            
         
               2.
            
            
               Siltä osin kuin kyse on Mesomourin valvomattomasta jätteiden kaatopaikasta, komission asiantuntijoiden selvityksen johtopäätökset osoittavat, että 90 000 tonnin suuruinen jätteiden kerrostuma kyseisellä paikalla vaarantaa ihmisten terveyden ja voi vahingoittaa ympäristöä. Lisäksi komissio esittää, että Kreikan viranomaiset eivät ole ryhtyneet toimiin, joita tarvitaan sen varmistamiseksi, että Mesomourissa varastoidut jätteet annetaan yksityiselle tai julkiselle jätteenkerääjälle tai yritykselle, joka suorittaa toimia, joilla jätteistä huolehditaan.
               Komissio lisää, että Kreikan viranomaiset ovat päättäneet, että Mesomourin paikan toiminta on lakkautettava, ja katsoneet välttämättömäksi paikan palauttamisen entiselleen ja tiettyjen edellytysten asettamisen siltä osin kuin kyse on paikasta huolehtimisesta ja sen hallinnoimisesta toiminnan lakkauttamisen jälkeen. Päätökseen ei kuitenkaan sisälly erityistä mukauttamiselle asetettua aikataulua eikä päätöstä ole vielä ryhdytty soveltamaan sen toteuttamista koskevien varojen puutteen takia.
            
         
               3.
            
            
               Siltä osin kuin kyse on Kouroupitosin vanhasta roskakuopasta, komission asiantuntijoiden selvityksestä ilmeni, että kyseistä roskakuoppaa ei ole palautettu entiselleen, ja siinä huomautetaan mahdollisista ihmisten terveydelle ja ympäristölle koituvista vaaroista. Selvityksessä mainitaan erityisesti, että 1) suuri osa peittona olleesta maa-aineksesta on pyyhkiytynyt pois, että 2) kulumisen stabiliteetti ja vastatoimet ovat riittämättömiä ja että 3) roskakuopassa olemassa olevia jätteitä poltetaan, mikä voi johtaa myrkyllisiin päästöihin. Kreikan viranomaiset eivät myöskään ole toteuttaneet toimia, joita tarvitaan sen varmistamiseksi, että Kouroupitosin jätteet annetaan yksityiselle tai julkiselle jätteenkerääjälle tai yritykselle, joka suorittaa toimia, joilla jätteistä huolehditaan.
            
         
      (1)  EYVL L 194, 25.7.1975, s. 39.
   
      (2)   EYVL L 78, 26.3.1991, s. 32.
   
      (3)  EYVL L 182, 16.7.1999, s. 1.